بسم الله بسم الله الرحمن الرحيم. السلام عليكم ورحمة الله وبركاته. اهلا بحضراتكم في المقطع رقم متين خمسة وسبعين من مقاطع حظر التجول. والمقطع رقم اربعتاشر من مقاطع تدبر سورة الانبياء. غالبا ده يكون قافل المقطع قبل الاخير. يعني
تقريبا بكرة هيبقى المقطع الاخير ان شاء الله بازن الله ارجو من حضراتكم تجيبوا المصاحف تدبرنا امبارح آآ قول الله تعالى ان هذه امتكم امة واحدة وانا ربكم فاعبدون دول
وتقطعوا امرهم بينهم. كل الينا راجعون قلنا ان قمة الاسلام امة واحدة عبارة عن مسيرة تسير في شعاب الزمان المسيرة الناس لما بتمشي مع بعض في مسيرة بتسير في الشارع. بتسير في مكان. لكن مسيرة الاسلام مش ماشية في مكان
انت ماشية في الزمان في شارع الزمان يقود تخيلوا معي كده بيقود المسيرة دي ادريس ثم بعد حفيده نوح ثم بعده يقودها ابراهيم ومن معه ثم يقودها لوط ثم يقودها موسى وهارون
ومن معهم مسيرة الاسلام. ثم اسماعيل واسحاق ثم يعقوب ويوسف ثم زكريا ويحيى ومريم والمسيح مسيرة الاسلام تسير في شارع الزمان. تسير في شعاب الزمان ثم يقودها محمد واصحابه. ثم الان نحن الذين استلمنا الراية ونحمل راية الاسلام. ونسير
في هذه المسيرة امة واحدة في الارض تعبد ربا واحدا في السماء وان اقرا معي الاية اتنين وتسعين اعوذ بالله السميع العليم من الشيطان الرجيم ان هذه امتكم امة واحدة
عبر الزمان وانا ربكم فاعبدون بس للاسف الناس ما كملتش كده. والام تفرقت. اقرا تلاتة وتسعين وتقطعوا امرهم بينهم بس هيتحاسبوا. كمل كل الينا راجعون. هيرجعوا وهيتحاسبوا على التقطيع اللي قطعوه للامة ده
نبدأ بقى تدبر الليلة من الاية اربعة وتسعين كل الينا راجعون اقرا اربعة وتسعين بقى. فمن يعمل من الصالحات وهو مؤمن فلا كفران لسعيه. وانا له كاتبون في ناس مش هتفرق الام وهتسعى لتوحيد الام. فمن يعمل من الصالحات الناس دول هيكونوا بيعملوا الصالحات. ربنا
اشكر لهؤلاء الناس التي تعمل الصالحات. طالما انهم مؤمنين الايمان شرط لقبول العمل الصالح لان الايمان هو الحبل اللي بيربط الانسان اللي مخلوق من الطين ده بالسماع الايمان فخلي بالك ربنا سيشكر للناس
مش عملهم الصالح لأ سعيهم فلا كفرانا لسعي مجرد السعي للعمل الصالح سواء تم ام لم يتم. رايح تساعد واحد محتاج. لقيت واحد تاني غيرك ساعده. وحل له مشكلته سعيكم مشكور
يعني ايه سعيكم مشكور؟ يعني شكر الله سعيكم. فعارف انت الحاجات اللي بنقولها في العزا دي وما احناش فاهمينها. ان ربنا بيشكر لك السعي بتاعك فلا كفران لسعي كفران عكس شكر. فده معناه ان ربنا سيشكر لك
طب بس هل في حاجة ممكن تعدي من ربنا؟ لأ وانا له كاتبون. ربنا كاتب السعي بتاعك. كل حاجة موجودة قبل ما العمل الصالح يتم سعيك كان مكتوب. رايح تزور مريض لقيته مات
سعيك مكتوب اكنك زرته بالزبط هتاخد الثواب خمسة وتسعين وحرام على قرية اهلكناها انهم لا يرجعون ربنا منع ان اهل القرى التي تهلك يعودوا الى الدنيا مرة اخرى. اقرا خمسة وتسعين معي وحرام على قرية حرام يعني عندنا حرم عليهم. منع هزا يعني
وحرام على قرية اهلكناها انهم لا يرجعون. ربنا منع ان اهل القرى التي تهلك يعودوا الى الدنيا مرة اخرى. لذلك الحياة فرصة مرة واحدة اللي مش هيحسن العمل فيها وهو مؤمن زي الاية اللي فاتت. يبقى خسر وما فيش فرصة تانية يعوض الخسارة بتاعته
محمد بن كعب القراهي ده من اشهر واكبر مفسرين القرآن التابعين. تابعين يعني الجيل اللي هم جم بعد التلاميز الصحابة وسبحان الله هذا الرجل من نسل بني قريظة يهود وهو من اكبر مفسرين القرآن الكريم محمد ابن كعب
خرافي يعني من بني قريظة بيقول الدنيا سوق قامة ثم انفض عارف انت بيجوا الصبح كده هو يعملوا يحطوا حاجتهم السوق بيبدأ الساعة سبعة الصبح وعلى الساعة خمسة على المغرب السوق بيتفض. بيقول الدنيا
قام ثم انفض ربح فيه من ربح وخسر فيه من خسر. خلص الموضوع ما فيش فرصة تانية ما فيش فرصة تانية طيب دلوقتي الكلام انتقل الى رجوع الناس الى الله يوم القيامة عشان يحاسبها. صح؟ طيب
في الاية تلاتة وتسعين ربنا بيقول كل الينا راجعون. راجعون امتى؟ يوم القيامة. يوم القيامة له علامات؟ اه ايه هي العلامات دي؟ من ضمن العلامات حاجة اسمها العلامات الصغرى. العلامات الصغرى دي من ضمنها مسلا آآ بعثة النبي صلى الله عليه وسلم. فسيدنا محمد نفسه من علامات الساعة
عشان تبقوا عارفين هو قال بعثت والساعة كهاتين واشار بالسبابة والوسطى من ضمن علامات الساعة اللي اتكلمنا عنها الرسول عليه الصلاة والسلام يأجوج ومأجوج ربنا بيقول ايه ده الاية ستة وتسعين
حتى اذا فتحت يأجوج ومأجوج وهم من كل حدب ينسلون يأجوج ومأجوج طبقا لوصف النبي صلى الله عليه وسلم قال انكم لن تزالوا تقاتلون حتى يأتي يأجوج ومأجوج. عراض الوجوه صغار العيون صهب
ومن كل حدب ينسب وكأن وجوهه وجوههم المجاني المطرقة. المجاني يعني التروس وجوههم مدورة فرح وعريضة وعينيهم رفيعة. الاوصاف بتاعة شرق اسيا الصينيين واليابانيين والكوريين والكلام ده كله. لزلك يقال ان غزو التتار
هو خروج يأجوج ومأجوج ازمة التتار. وده وارد طبعا جدا يعني اعارة زاته وعلامات الساعة الصغرى مش بالضرورة انها تبقى قبل الساعة مباشرة لا خالص. وقلنا الرسول عليه الصلاة والسلام نفسه من آآ
لكن الدكتور بسام جرار يرى انه فتحت يأجوج ومأجوج هو ما يحدث اليوم من انفتاح الصين على العالم فتحت يأجوج ومأجوج مش معناها انها ان في حرب معهم. لكن الصين طول عمرها امة منغلقة على نفسها. مؤخرا
انفتحت على العالم بانتاجها باستثماراتها. النهاردة كل بيت عندنا ما نعرفش نقاطع الصين. يعني ممكن نقاطع اي دولة في العالم. ما تقدرش تقاطع الصين فالانفتاح ده ده بروح افريقيا عندنا احنا مكتب مؤسسة جسور في اوغندا. الصينيين يا جماعة اشتروا المولات اشتروا
والاسواق اشتروا المطاعم اشتروا غزوا البلاد بشكل رهيب اه مديين قروض لدول افريقيا معزمها واخدين منهم قروض وده معناه انهم مسيطرين عليهم خلاص. الصينيين اشتروا البيزنيس في امريكا في نفسها وفي اوروبا. الشركات الكبيرة البنوك الكبيرة الملاك النهاردة صينيين. مسألة مسألة مرعبة. فهذا الانفتاح هو اللي يرى الدكتور بسام
اللي هو ده حتى اذا فتحت يأجوج ومأجوج. ما كانوش موافقين الفاتحة. ولكن انا ارى الحقيقة ان هو غزو آآ التتار اقول يعني الله اعلم يعني لكن خلاص هي حاجة وغالبا هي خلاص حصلت يعني
ربنا بيقول حتى اذا فتحت يأجوج ومأجوج وهم من كل حدب ينسلون. يعني نازلين من المرتفعات ماشيين ماشية سريعة يمثلون يعني ماشيين مشية الذئب. مشية الذئب اسمها النسلان. نسلان الذئب. الذئب كده
بالراحة كده هو لكن تلاقيه متحرك حركة سريعة. فهو ما بتحسش من حركة رجليه انه بيجري بسرعة لكنه بتلاقيه المشية بتاعته هادئة و النسلان ذكر في زحف يأجوج ومأجوج انهم هيبقوا كتير وبيتحركوا بسرعة
وزكر في سورة ياسين عن الناس وهي قايمة من القبور في سورة ياسين ربنا بيقول ونفخ في الصور فاذا هم من الاجداث الى ربهم ينسلون. فشبه مشية جموع ناس يوم البعث من القبور اللي احنا اصلا بنتكلم عنها دلوقتي في الانبياء اللي هو الناس هتقوم وتبعث. هم شبهها
بنسلان الذئب وفي نفس الوقت من علامات يوم القيامة يأجوج ومأجوج بيمشوا بنفس المشي فهمتم يعني الايات بتاعة سورة الانبياء اللي احنا فيها دلوقتي بتتكلم عن كل الينا راجعون. طيب راجعون ازاي ؟ سورة ياسين بتقول هنمشي مشية الذئب اللي هي النسلان. ماشية السريعة دي. وفي نفس الوقت ربنا بيقول ان
من من لما تزهر ايات او علامات الساعة اللي منها زهور يأجوج ومأجوج ومشيتهم المشية السريعة او الغزو بتاعهم لنا اذا المقصود هو ذكر علامة من علامات الساعة كاشارة لقرب قيام الساعة. مش اكتر من كده
اقرا سبعة وتسعين واقترب الوعد الحق. فاذا هي شاخصة ابصار الذين كفروا. يا ويلنا قد كنا في حفلة من هذا بل كنا ظالمين. كمل معي. انكم وما تعبدون من دون الله حصب جهنم. انتم
كلها واردون لو كان هؤلاء الهة ما وردوها وكل فيها خالدون. لهم فيها زفير وهم في فيها لا يسمعون. ناخدها بقى اية اية. سبعة وتسعين واقترب الوعد الحق البعث يوم القيامة ده الوعد الحق وقد طرب لما يشوفه يأجوج ومأجوج يعرفوا ان الساعة
قريبة واقترب الوعد الحق. البعث المقبول قرب لما يحصل كده هيحصل ايه؟ فاذا هي شاخصة ابصار الذين كفروا. الكفار هيقوموا بالقبور شاخصة ابصارهم مبهوتين ده طلع بجد هيقولوا يا ويلنا قد كنا في غفلة من هذا
يا ويلنا! احنا كنا مش مركزين. احنا كنا مش متوقعين اللحظة دي. قد كنا في غفلة من هذا وبعدين هيراجعوا نفسهم ويقولوا ايه هو احنا هنقعد نبرر الخطأ دايما؟ لأ بقى احنا هنعترف بالخطأ دلوقتي
بل كنا ظالمين مش بقى كنا في غفلة. لأ ده احنا كنا ظالمين ظالمين يعني ظالمين لانفسنا بالكفر او ظالمين للناس تمانية وتسعين انكم وما تعبدون من دون الله حصب جهنم
انتم لها واردون. مم ربنا بيكلمهم اول ملائكة بتكلمهم وبتقول لهم انكم وما تعبدون من دون الله حاصبوا جهنم. هم نجموا واعترفوا بذنبهم. بس تقول ايه؟ خلاص ندموا يوم لا ينفع الندم
فقيل لهم انتم والالهة اللي بتعبدوها هتترموا في جهنم. حصل الحصب قلنا اللي هي الحجارة الصغيرة اللي بتلقى زي كده هو الجمرات اللي بنجمعها في مزدلفة في الحاج ونروح ايه نرجم بها نرمي التلات جمرات بتوع الحج
روى ابن اسحاق في السيرة ان الرسول صنم جلس يوما مع الوليد ابن المغيرة في المسجد الحرام في يوم من الايام قبل الهجرة الرسول صلى الله عليه وسلم قاعد مع واحد من اكبر كفار قريش
فجاء النضر بن الحارث فجلس معهم في مجلس من رجال قريش وكان معهم الناظر ابن الحارث الرسول عليه الصلاة والسلام تلى قول الله تعالى انكم وما تعبدون من دون الله حصب جهنم. انتم لها واردون
قرأ عليهم الاية دي. انتم والاصنام بتاعتكم هتترموا في جهنم ثم قال قام رسول الله صلى الله عليه وسلم قام واقبل بعده عبدالله ابن الزبعري آآ وده آآ كان بقى صحابي لكنه قبل ان يسلم في الوقت ده جه فلما سمع قالوا لهم هو هو قال ايه آآ محمد
قالوا له قال لنا ان القرآن بيقول انكم وما تعبدون من دون الله حاصبوا جهنم انتم لها واردون. يبقى انا لو كنت معكم لخصمتم كنت معكم كنت جادلته وكنت هفحمه ليه ؟ قال المرة الجاية اسألوا محمدا
فكل من يعبد من دون الله في جهنم مع من عبدوهم؟ هو كل الهة تعبد من دون الله هتبقى في جهنم طب احنا العرب وواضح ان هو كان يعني انت عارف فيه قضايا خزاعة نعبد الملائكة
واليهود تعبد عزيرا النبي والنصارى تعبد عيسى ابن مريم. قل لنا بقى ان دول في في الملايكة تخش النار اه النصارى عيسى هيخش النار. عزير هيخش النار فقال رسول الله صلى الله عليه وسلم لما سمع هزا الكلام قال
ان كل من احب ان يعبد من دون الله فهو مع من عبده كل من احب انه يعبد من دون الله زي فرعون. فرعون كان يحب ان هو يعبد كان يقول لهم انا ربكم الاعلى. تمام
انهم انما يعبدون الشيطان الذي امرهم بعبادتهم انما حقيقة الامر اللي بيعبدوا المسيح مسلا او اللي بيعبدوا عزير او اللي بيعبدوا الملائكة مش في الحقيقة بيعبدوهم دول بيعبدوا الشيطان اللي امرهم بعبادة هؤلاء
نيجي بقى للاية مية وواحد بتؤيد هزا الكلام الاية مية وواحد ان الذين سبقت لهم منا الحسنى اولئك عنها مبعدون. اذا الالهة اللي هتدخل النار مع الكفار دي هي اللي رضيت بالعبادة بتاعتهم لها. لكن ان الذين
اذا سبقت لهم منا الحسنى زي الملايكة زي سيدنا عيسى زي سيدنا عزير اولئك عنها مبعدون مش هخش النار اقرا بقى تسعة وتسعين معي لو كان هؤلاء الهة ما وردوها وكل فيها خالدون. بالنسبة للالية اللي هتدخل النار دي زي الاصناف بتاعتهم
زي فرعون النمروز ايا كان الملوك اللي جعلت الناس تعبدها لو كانوا الهة بجد ما كانوش هيخشوا النار ما كانوش هيدخلوا جهنم لو كان هؤلاء الهة ما وردوها وكل فيها خالدون. كلهم هيخلدوا فيها. اقرا معي
آآ مية الاية مية لهم فيها زفير وهم فيها لا يسمعون. تصوير لحالة الالم تصوير يعني لهم فيها زفير. الزفير اللي هو اخراج النفس. هيتنفسوا بصوت عالي ويتردد الزفير وهكزا
وهم فيها لا يسمعون سيشعروا انهم منقطعون عن العالم ومش سامعين حاجة. عارف انت متخيل واحد شايف اهوال رهيبة ومش سامع. لكن شايف بلاوي واهوال رهيبة وناس بتتعزب لكن مش سايح مش سامع حتى تصويت مش سامع مش سامع حاجة خالص رعب
منزر مرعب اقرا مية وواحد معي ان الذين سبقت لهم منا الحسنى. اولئك عنها مبعدون. الناس اللي ربنا بشرهم ووعدهم في الدنيا بدخول الجنة قلنا زي سيدنا عيسى والعزير واول المتقين او الصالحين او المصلحين كل الفئات اللي ربنا وعدها
لان الذين سبقت لهم منا الحسنى اولئك عنها مبعدون اللهم اجعلنا منهم يا رب ده اسمه ايه؟ التدبر القلبي. وقلنا الناس اللي ما اتفرجتش على مفاتح التدبر لازم تتفرج على مفاتح التدبر. في اول دورة مفاتيح التدبر بشرح الفرق بين التدبر العقلي
وتدبر القلب تدبر القلب مطلوب جدا النبي عليه الصلاة والسلام كلما يمر على ايات فيها فئات من الفئات الجيدة زي المتقين الصالحين او اولئك عنها مبعدون يسأل الله اللهم اجعلنا
وكل ما يعدي على فئات سيئة من الناس اللي هتلقى في جهنم الكاذبين الكافرين المشركين يقول اللهم انا نعوذ بك من ان نكون من يستعيذ بالله. ييجي على اية بتتكلم عن الجنة يسأل الله ان يدخل الجنة. ييجي على اية تتكلم عن النار يستعيذ بالله من النار. وهكذا اسمه التدبر القلبي
في اللي هو بتتفاعل بقلبك وبمشاعرك مع القرآن. خلاص اتفرجوا على دورة مفاتيح التدبر لو سمحتم يلا معي مية واتنين مبعدون لا يسمعون حسيسها وهم فيما اشتهت انفسهم خالدون يبقى
الناس اللي سبقت من ربنا لهم الحسنى. اولئك عنها عن جهنم مبعدون كمل. لا يسمعون حسيسا ما بيسمعوش لها صوت خالص وهم فيما اشتهت انفسهم خالدون هيبقوا غرقانين بقى غرقانين في الحاجات اللي كان نفسهم فيها. فيما اشتهت انفسهم. كل واحد كان نفسه في حاجة؟ ايوة. الناس اللي كانت فقيرة
اصل انا فيه ناس تيجي تقول ايه الكلام ده بيقفلني قوي لما الاقي بقى يعني فيما اشتهت انفسهم خالدون واعناب ومش عارف ايه وانهار من عسل وانهار من لبن انا الحاجات دي بتقفلني جدا انا يكفيني ان انا اسمع ان يكون في روحانيات عالية وان انا اكون سعيد في الجنة وما يكونش في اي شيء
فاصل واحد. ده بالنسبة لك انت بالنسبة لك انت عشان انت كان عندك كنت بتاكل عسل في الدنيا وكنت بتشرب لبن في الدنيا. لكن في غيرك ما كانش يقدر يلاقي وما كانش بيلاقي لقمة الخبز
وعف نفسه عن الحرام وما مدش ايده على الحرام. وما سرقش. ليه انت عايز تحرم ده في الجنة من العسل يا اخي! حاجة غريبة يعني! يعني الكلام ده بيناسب ناس
ممكن تكون حرمت منها ولهم شوفوا لا يسمعون حسيسها وهم فيما اشتهت انفسهم خالدون كل نفس عندها اشياء بتشتهيها بقى. طيب هتخلد بقى هتنبسط جدا وتقعد على طول تخلد خلود في الاشياء اللي هم بيشتروها. كل واحد عايز حاجة يلاقيها في جنبه. عشان بس كل شوية ايه
طب ينفع مش عارف ايه طب ينفع اطلب من ربنا ايه كل حاجة ينفع تطلبها من ربنا هتطلبها. خلاص اقرا مية وتلاتة. لا يحزنهم الفزع الاكبر وتتلقاهم الملائكة هذا يومكم الذي كنتم توعدون. يا سلام! يوم القيامة ده اسمه يوم الفزع
الاكبر يوم الفزع الاكبر بس مش على كل الناس اللي مشتاق الى الله سيفرح يوم القيامة بلقاء الله اقرا معي مية وتلاتة لا يحزنهم الفزع الاكبر يعني فيه ناس الفزع الاكبر ده مش هيشفوه فزع ولا حاجة ومش هيفرق معهم خالص ده هم فرحانين ومشتاقين جدا
طب والاستقبال مين هيستقبلهم وتتلقاهم الملائكة الاستقبال هيكون فيه ملايكة. الملايكة هتقابلهم هيقول لهم ايه بقى لما يقابلوهم؟ هذا يومكم الذي كنتم توعدون. يلا يا سيدي يبقى الوعد كم في الدنيا لما كانوا بيقرأوا الوحي؟ بيقرأوا القرآن
ربنا كان بيعدهم بالجنة فالملائكة بتقابلهم وهم داخلين بقى كده سلم عليهم وقل لهم هذا يهمكم الذي كنتم توعدون. يا سيدي يا سيدي يلا تعال وبعدين ده ده في الاخرة لكن عند الموت ايضا بيحصل نفس الكلام. في سورة فصلت ربنا بيقول ان الذين قالوا ربنا الله ثم
ثم استقاموا تتنزل عليهم الملائكة يعني عند الموت. وهم بيموتوا يقولوا لهم يطمنوهم الا تخافوا ولا تحزنوا. وابشروا بالجنة التي كنتم توعدون. فنلاقي الشهيد وشاف ايه وهو بيموت شاف ملائكة عمالة تهنئه وتبشره
وعند البعث من القبور يبشروا تاني اللي هي الاية مية وتلاتة اللي خدناها دلوقتي. لا يحزنهم الفزع الاكبر. وتتلقاهم الملائكة هذا يومكم الذي كنتم توعدون اقرا معي مية واربعة يوم نطوي السماء كطي السجل للكتب كما بدأنا اول خلق نعيده. وعدا علينا انا كنا
فاعلين. طيب يوم القيامة ستكون نهاية الكون بصوا يا جماعة دي يعني ايه كتب كتب مش يعني كتب كتب يعني جوابات. يقول لك ارسل رسول الله صلى الله عليه وسلم كتابا الى هرقل. الكتاب عبارة عن ورقة. ماشي؟ دي كلها كتب اهي اهي. دي كلها
الجوابات اهو من البنك وجوابات من شركة الكهربا وجوابات جوابات كلها دي اهي شركة التأمين بتاعة العربية خلاص الدكتور الضرايب خلاص جيب بقى اسمها كتب دي كده اسمها كتب. كل ورقة من دول اسمها كتاب صح؟ حلو اوي
يوم القيامة بقى ستكون النهاية كده كطيس سجلي للكتب اتفضلوا ده اسمه السجل هيقفل على الكتب هي النهاية كده عايز اقول لكم زي ما بيقول ان الدنيا بدأت انفجار كبير
يقال انه نهاية الكون ستكون انسحاق كبير ويعود الناس الى الله كما خلقهم. الفكرة مش كده. الفكرة الحقيقة بعض الناس شاغلة نفسية كتير قوي بيوم القيامة امتى ؟ يعني هييجي علينا
انت يوم قيامتك يوم ما هتموت. انت هيفرق معك ايه؟ هييجي عليك كلب مش هييجي عليك. ما انت يوم ما مت خلاص قامت قيامتك روى آآ الامام مسلم عن ابن عباس قال قام فينا رسول الله صلى الله عليه وسلم بموعظة فقال يا ايها الناس
انكم تحشرون الى الله حفاة عراة غرلا كما بدأنا اول خلق نعيده وعدا علينا انا كنا فاعلين اقرا معي الاية يوم نطوي السماء كطي السجل للكتب كما بدأنا اول خلق نعيده هنرجع لربنا زي ما اتخلقنا حفاة ما حدش لابس جزمة
كرة ما حدش لابس هدوم. غرلا يعني حتى مش مختونين حتى مش مختونين الرجالة بتختتم السنة عند الرجال سنة سنن الفطرة عشرة منها الختان للرجال ازا ستعود حتى الاعضاء بتاعة الجسم كما ولدتنا ام امهاتنا
وعدا علينا انا كنا فاعلين. ايه بقى الكلام ده؟ انا اتدبره ازاي؟ اه لو انا زالم لاخويا او لاختي افكر لو انا واكل فلوس الورثة افكر؟ لو انا واكل ربا افكر
لو انا زالم زوجتي فكر لو انت ظالمة جوزك فكري ركز لان ربنا قال عن البعث والحساب وعدا علينا. انا كنا فاعلين. ونتوقف هنا اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب واجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحب ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعي
يانا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم
اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا واحفظنا من شر سرورهم ونجعلك اللهم في نحورهم فانت الوكيل ولا حول ولا قوة الا بك. اللهم انك تعلم
ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها الذي لا يحبو واشرح صدورها بفيض الايمان بك وجميل التوكل عليك. واحيها يا ربنا بمعرفتك
وامتها على الشهادة في سبيلك. انك نعم المولى ونعم النصير. والسلام عليكم ورحمة الله وبركاته ونراكم غدا باذن الله ان كنا من اهل الدنيا وغالبا ان شاء الله بكرة يكون نهاية اواخر درس في سورة
الانبياء او الانبياء طبقا لورش وبعد كده ناخد سورة الحج بازن الله بارك الله فيكم وما تنسوناش في صالح دعواتكم